**NOTĂ INFORMATIVĂ**

la proiectul hotărîrii Guvernului cu privire modificarea şi completarea

Hotărîrii Guvernului nr.357 din 13 mai 2009

1. **Temei pentru elaborare**

Proiectul hotărîri Guvernului cu privire la aprobarea modificărilor şi completărilor ce se operează în anexa nr. 1 la Hotărîrea Guvernului nr.357 din 13 mai 2009 cu privire la aprobarea Regulamentului circulaţiei rutiere (*în continuare - proiectul HG*) este elaborat în vederea executării prevederilor articolului 7 din Legea nr. 267-XIII din 09 noiembrie 1994 privind apărarea împotriva incendiilor (Monitorul Oficial al Republicii Moldova, 1995, nr.15-16, art.144, cu modificările şi completările ulterioare şi prevederile Legii nr.131-XVI din 07.06.2007 privind siguranţa traficului rutier (Republicat în Monitorul Oficial al Republicii Moldova, 1995, nr.15-16, art.144).

1. **Scopul elaborării**

Modificările propuse în proiectul HG au drept scop consolidarea cadrului normativ privind protejarea intereselor vitale ale populaţiei şi minimizarea posibilelor riscuri de avarii la exploatarea autovehiculelor utilate cu sistem de alimentare cu gaze. Analiza cadrului normativ ce ţine de cerinţele faţă de autovehiculele utilate cu sisteme de alimentare cu gaze (gaze petroliere lichefiate/ gaze naturale comprimate) denotă necesitatea întreprinderii unor acţiuni concrete în vederea limitării accesului autovehiculelor menţionate în parcările subterane a blocurilor locative multietajate sau clădirilor social-culturale. Riscurile producerii exploziilor/ incendiilor generate de autovehiculele utilate cu sisteme de alimentare cu gaze este determinată de particularităţile tehnico-constructive ale instalaţiilor acestora şi proprietăţile fizico-chimice a combustibilului utilizat. Cerinţe similare celor propuse în proiectul HG sunt stabilite atît în documentele normative ale ţărilor Uniunii Europene (Romania, Belgia, Italia, etc.) precum şi ţările din Comunitatea Statelor Independente.

De notat că, normativul în construcţii NCM B.02.01-2006 „Parcaje”, instituie unele cerinţe faţă de amplasarea parcajelor, inclusiv interzicereaîncorporării sau anexării *“în clădirile de altă destinaţie a parcajelor de tip închis pentru automobile cu motoare cu gaz natural şi comprimat şi gaz petrolier lichefiat şi interzice de ale încorpora sau anexa la clădirile de altă destinaţie, de asemenea şi a le amplasa mai jos de cota pămîntului”.* Totuşi, această normă nu stabileşte expres şi interzicerea accesului/ staţionării autovehiculelor alimentate cu gaze în locurile menţionate.

**3. Generalităţi**

Prin proiectul HG se propune modificareaşi completarea Hotărîrii Guvernului nr.357 din 13 mai 2009 cu privire la aprobarea Regulamentului circulaţiei rutiere.

**4. Principalele prevederi ale proiectului**

Proiectul HG completează anexa nr.1 a Hotărîrii Guvernului nr.357 din 13 mai 2009 cu privire la aprobarea Regulamentului circulaţiei rutiere. În particular, se introduc două puncte noi prin care se urmăreşte interzicerea accesului precum şi staţionarea pentru autovehiculele utilate cu sistem de alimentate cu gaze în parcajele subterane ale clădirilor locative multietajate, clădirilor social-culturale şi clădirilor publice şi administrative.

1. **Măsuri instituţionale şi organizaţionale pe care le implică actul elaborat**

Proiectul nu prevede instituirea unei autorităţi sau instituţii noi pentru implementarea prevederilor stabilite.

1. **Impactul proiectului**

**Proiectul HG** cu privire modificarea şi completarea Hotărîrii Guvernului nr.357 din 13 mai 2009 va asigura un nivel sporit de protecție a sănătății și siguranței populaţiei.

1. **Fundamentarea economico-financiară**

Implementarea acestui proiect nu necesită alocarea resurselor financiare suplimentare de la bugetul de stat.

1. **Avizarea şi consultarea proiectului**

Proiectul HG urmează a fi consultat şi avizat cu instituţiile cointeresate în conformitate cu prevederile Legii nr.317-XV din 18.07.2003 privind actele normative ale Guvernului şi ale altor autorităţi ale administraţiei publice centrale şi locale.

**Viceprim-ministru,**

**ministru al economiei Octavian CALMÎC**